Document ID: 31978D0991

ΑΠΟΦΑΣΗ ΤΗΣ ΕΠΙΤΡΟΠΗΣ της 21ης Νοεμβρίου 1978 περί απορρίψεως του χαρακτηρισμού ως επιστημονικής της συσκευής με την ονομασία "Varian electrostatic printer/plotter, model 4115"
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινότητος,
τον κανονισμό (ΕΟΚ) αριθ. 1798/75 του Συμβουλίου της 10ης Ιουλίου 1975 περί της ατελούς ως προς τους δασμούς του κοινού δασμολογίου εισαγωγής των αντικειμένων εκπαιδευτικού, επιστημονικού ή μορφωτικού χαρακτήρα(1),
τον κανονισμό (ΕΟΚ) αριθ. 3195/75 της Επιτροπής της 2ας Δεκεμβρίου 1975 περί καθορισμού των διατάξεων εφαρμογής του κανονισμού (ΕΟΚ) αριθ. 1798/75, και ιδίως τα άρθρα 4 και 5,
Εκτιμώντας:
ότι με επιστολή της 17ης Ιουλίου 1978, Βρεττανική Κυβέρνηση εζήτησε από την Επιτροπή να θέσει σε λειτουργία τη διαδικασία που προβλέπεται από τα άρθρα 4 και 5 του κανονισμού (ΕΟΚ) αριθ. 3195/75 προς το σκοπό του χαρακτηρισμού της συσκευής με την ονομασία "Varian electrostatic printer/plotter, model 4115" ως επιστημονικής συσκευής και σ' αυτή την περίπτωση αν συσκευές ισοδυνάμου επιστημονικής αξίας κατασκευάζονται επί του παρόντος στην Κοινότητα-
ότι σύμφωνα με τις διατάξεις του άρθρου 4 παράγραφος 5 του κανονισμού (ΕΟΚ) αριθ. 3195/75 ομάδα εμπειρογνωμόνων αποτελουμένη από εκπροσώπους όλων των Κρατών μελών συνήλθε στις 20 Οκτωβρίου 1978 στο πλαίσιο της Επιτροπής Τελωνειακών Ατελειών προς τον σκοπό εξετάσεως της συγκεκριμένης περιπτώσεως-
ότι ως προέκυψε από την εξέταση αυτή, η εν λόγω συσκευή είναι ένας κυρτός εκτυπωτικός χαράκτης που προορίζεται να χρησιμοποιηθεί στο πλαίσιο ενός ερευνητικού προγράμματος στον τομέα της ραδιοθεραπείας, η οποία χρησιμοποιεί μία πειραματική αυτόματη διάταξη για την εξ αποστάσεως θεραπεία με κοβάλτιο-
ότι πρόκειται για μια συσκευή πολλαπλών χρήσεων που δεν εκτελεί άλλη εργασία πλην της εκτυπώσεως και της αναπαραγωγής γραφικώς των αποτελεσμάτων των ερευνητικών εργασιών ή των επιστημονικών αναλύσεων- ότι δεν διαθέτει η ίδια αντικειμενικά χαρακτηριστικά που να την καθιστούν κατάλληλη ειδικά για την καθαρή επιστημονική έρευνα και η χρησιμοποίησή της για ερευνητικούς σκοπούς στη συγκεκριμένη περίπτωση δεν αρκεί από μόνη της να της προσδώσει τον χαρακτήρα επιστημονικής συσκευής και ότι δεν δύναται, ως εκ τούτου, να θεωρείται ως επιστημονική συσκευή,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Η συσκευή με την ονομασία "Varian electrostatic printer/plotter, model 4115" δεν πρέπει να θεωρείται ως επιστημονική συσκευή.
Άρθρο 2
Η παρούσα απόφαση απευθύνεται στα Κράτη μέλη.
Έγινε στις Βρυξέλλες, στις 21 Νοεμβρίου 1978.

Labels: 3
1